**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 79-20/2561**

**วันพฤหัสบดีที่** 25 ตุลาคม 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. ผศ.รัตมณี นันทสาร ผู้ช่วยคณบดีฝ่ายธุรการ กายภาพและสิ่งแวดล้อม

 แทนรองคณบดีฝ่ายบริหาร

1. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
2. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรม สัมพันธ์
3. ผศ.ขนิษฐา คำวิลัยศักดิ์ รองคณบดีฝ่ายวิชาการ
4. ผศ.ยุวรัตน์ เงินเย็น ผู้ช่วยคณบดีฝ่ายวิเทศสัมพันธ์และสื่อสารองค์กร

 แทนรองคณบดีฝ่ายวิเทศสัมพันธ์และสื่อสารองค์กร

1. อ.จารุพล สุริยวนากุล รองคณบดีฝ่ายพัฒนานักศึกษา
2. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
3. รศ.สมชาย ชวนอุดม หัวหน้าสาขาวิชาวิศวกรรมเกษตร
4. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
5. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
6. รศ.วินัย ศรีอำพร กรรมการผู้ทรงคุณวุฒิ
7. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์

 กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
4. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
5. นายภาณุพงศ์ ต.ประเสริฐ ผู้ช่วยเลขานุการ
6. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ศ.อภิรัฐ ศิริธราธิวัตร คณบดี
2. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 แนวปฏิบัติเกี่ยวกับการใช้และเบิกจ่ายเงินค่าใช้จ่ายเพื่อการดำเนินงานภายในสาขา**

ประธานได้แจ้งที่ประชุมว่า ตามโครงสร้างการบริหารงานใหม่ คณะฯ ได้จัดสรรงบประมาณ ให้แต่ละสาขา จำนวนสาขาละ 100,000 บาท เพื่อใช้บริหารจัดการภายในสาขาตามความจำเป็น และเหมาะสม ภายใต้ดุลยพินิจและความเห็นชอบภายในสาขา ทั้งนี้ มีค่าใช้จ่ายที่ไม่สามารถเบิกจ่ายได้ อาทิ ค่าใช้จ่ายในการเดินทางเพื่อรับรางวัล ค่าเดินทางเข้ารับพระราชทานเครื่องราชอิสริยาภรณ์ ค่าเดินทางไปสอบเข้ารับการคัดเลือก ค่าเดินทางเข้าร่วมงานฌาปนกิจ เป็นต้น จึงแจ้งที่ประชุม เพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.2** (ร่าง) ประกาศมหาวิทยาลัยขอนแก่น เรื่อง หลักเกณฑ์การให้รางวัลผลงานวิจัย ที่ได้รับสิทธิบัตร/อนุสิทธิบัตร/ลิขสิทธิ์ โดยใช้เงินกองทุนวิจัยคณะฯ

**รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ขอถอนวาระ**

**1.3** (ร่าง) ประกาศมหาวิทยาลัยขอนแก่น เรื่อง หลักเกณฑ์การให้รางวัลบทความที่ได้รับ การอ้างอิง (**Citation)** ในฐานข้อมูล **Scopus** หรือ **SCI** โดยใช้เงินกองทุนวิจัยคณะฯ

**รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้แจ้งที่ประชุมว่า เพื่อเป็นการสนับสนุนนโยบายการเป็นมหาวิทยาลัยแห่งการวิจัย และส่งเสริมบุคลากรคณะฯ ให้มีการเผยแพร่ผลงานวิจัย โดยการตีพิมพ์ผลงานวิจัยในวารสารวิชาการที่เป็นที่ยอมรับในระดับสากลและมีมาตรฐานสูง คณะกรรมการบริหารกองทุนวิจัยคณะฯ จึงได้กำหนดหลักเกณฑ์การให้รางวัลบทความที่ได้รับการอ้างอิง (**Citation) **ในฐานข้อมูล** Scopus **หรือ** SCI **โดยใช้เงินกองทุนวิจัยคณะวิศวกรรมศาสตร์ โดยการจัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การให้รางวัลบทความที่ได้รับการอ้างอิง (**Citation) **ในฐานข้อมูล** Scopus **หรือ** SCI **โดยใช้เงินกองทุนวิจัยคณะวิศวกรรมศาสตร์ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

ที่ประชุมรับทราบ

**1.4 (**ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนกลุ่มวิจัย โดยใช้ เงินกองทุนวิจัยคณะฯ

**รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้แจ้งที่ประชุมว่า ด้วยคณะฯ มีนโยบายส่งเสริมให้คณะฯ เป็นผู้นำในการวิจัย สร้างองค์ความรู้และนวัตกรรมใหม่ เพื่อพัฒนาชุมชน ท้องถิ่น ประเทศ กลุ่มประเทศอนุภูมิภาคลุ่มน้ำโขง และประชาคมอาเซียน ให้มีขีดความสามารถที่เพียงพอต่อการแข่งขันทางเศรษฐกิจ และมีการพัฒนาอย่างสมดุลและยั่งยืน สอดคล้องกับนโยบายมหาวิทยาลัยที่จะพัฒนาสู่ความเป็น “มหาวิทยาลัยวิจัยแห่งชาติ” นั้น การสร้างกลุ่มวิจัยถือเป็นกลไกหนึ่งในการสร้างความก้าวหน้าและความเป็นเลิศทางวิชาการในสาขาวิชาต่าง ๆ คณะกรรมการบริหารกองทุนวิจัยประจำคณะฯ จึงได้ปรับปรุงหลักเกณฑ์การสนับสนุนกลุ่มวิจัย โดยใช้เงินกองทุนวิจัย คณะวิศวกรรมศาสตร์ โดยการจัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนกลุ่มวิจัย โดยใช้เงินกองทุนวิจัยคณะวิศวกรรมศาสตร์ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

ที่ประชุมรับทราบ โดยมีข้อเสนอแนะเกี่ยวกับการพิจารณาจัดสรรงบประมาณของกองทุนวิจัยคณะวิศวกรรมศาสตร์ในระยะยาว

1.5 **(ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนทุนวิจัยสถาบัน โดยใช้เงินกองทุนวิจัยคณะฯ**

**รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้แจ้งที่ประชุมว่า ด้วยคณะฯ มีนโยบายส่งเสริม สนับสนุนและพัฒนาให้บุคลากรสายสนับสนุนมีทักษะและขีดความสามารถในการพัฒนาศักยภาพด้านการวิจัย คณะกรรมการบริหารกองทุนวิจัยคณะฯ จึงได้กำหนดหลักเกณฑ์ การสนับสนุนทุนวิจัยสถาบัน โดยใช้เงินกองทุนวิจัยคณะวิศวกรรมศาสตร์ โดยการจัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนทุนวิจัยสถาบัน โดยใช้เงินกองทุนวิจัย คณะวิศวกรรมศาสตร์ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

ที่ประชุมรับทราบ

**1.6** รายงานสำรวจความคิดเห็นของนักศึกษาใหม่ระดับปริญญาตรี ประจำปีการศึกษา **2561**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า ด้วยฝ่ายแผนยุทธศาสตร์และพัฒนาคุณภาพได้ดำเนินการสำรวจความคิดเห็นของนักศึกษาใหม่ระดับปริญญาตรี ประจำปีการศึกษา 2561 เพื่อสำรวจความคิดเห็นเกี่ยวกับความต้องการของนักศึกษาต่อคณะฯ และความคิดเห็นเกี่ยวกับการเข้าศึกษาในคณะฯ โดยรายงานผลสำรวจความคิดเห็นของนักศึกษาใหม่ระดับปริญญาตรี ประจำปีการศึกษา 2561 ได้จำแนกข้อมูลตามประเภทการจัดการศึกษา และข้อคำถามโดยนำเสนอทั้งในรูปแบบตารางและแผนภูมิ พร้อมกับข้อเสนอแนะอื่น ๆ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ และขอให้ฝ่ายแผนยุทธศาสตร์และพัฒนาคุณภาพจัดทำการสำรวจความคิดเห็นของนักศึกษา ชั้นปีที่ **2** เพื่อใช้เปรียบเทียบกับผลการสำรวจดังกล่าวข้างต้น โดยเฉพาะอย่างยิ่งความคิดเห็นเกี่ยวกับกิจกรรมเชียร์

**1.7** รายงานสำรวจความคิดเห็นของนักศึกษาใหม่ระดับบัณฑิตศึกษา ประจำปีการศึกษา **2561**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า ด้วยฝ่ายแผนยุทธศาสตร์และพัฒนาคุณภาพได้ดำเนินการสำรวจความคิดเห็นของนักศึกษาใหม่ระดับบัณฑิตศึกษา ประจำปีการศึกษา 2561 เพื่อสำรวจความคิดเห็นเกี่ยวกับความต้องการของนักศึกษาต่อคณะฯ และความคิดเห็นเกี่ยวกับการเข้าศึกษาในคณะฯ โดยรายงานผลสำรวจความคิดเห็นของนักศึกษาใหม่ระดับบัณฑิตศึกษา ประจำปีการศึกษา 2561 ได้จำแนกข้อมูลตามแต่ละข้อคำถามโดยนำเสนอในรูปแบบแผนภูมิ พร้อมกับข้อเสนอแนะอื่น ๆ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**ระเบียบวาระที่ 2 รับรองรายงานการประชุมครั้งที่ 78-19/2561 เมื่อวันพฤหัสบดีที่ 11 ตุลาคม**

 **2561 และวาระพิเศษ ครั้งที่ 2/2561 เมื่อวันพฤหัสบดีที่ 18 ตุลาคม 2561**

**ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 78-19/2561 โดยมีการแก้ไข ดังนี้**

**- หน้าที่ 3 บรรทัดที่ 15 ให้แก้ไขมติวาระที่ 1.4 เป็น ดังนี้ “ที่ประชุมรับทราบ และขอให้ฝ่ายบริหารเป็นผู้ดำเนินการคุมยอดเงินค่าใช้จ่ายเพื่อการดำเนินงานภายในสาขา (งบ 100,000 บาท ของสาขา) และศึกษาหาแนวทางในการดำเนินการเบิกจ่ายต่อไป”**

**- หน้าที่ 5 บรรทัดที่ 14 ให้เพิ่มเติมมติวาระที่ 5.11 ดังนี้ “- ให้ตรวจสอบความถูกต้อง ในส่วนของวิธีการเผยแพร่ผลงานทางวิชาการ และก.พ.อ. 03 ทั้งหมดอีกครั้ง”**

**- หน้าที่ 6 บรรทัดที่ 11 จาก “...และความยุ่งยากของงาน...” แก้ไขเป็น “...และความซับซ้อนของงาน...”**

**- หน้าที่ 6 บรรทัดที่ 28 จาก “...จึงเสนอที่ประชุมเพื่อพิจารณาสถานที่สูบบุหรี่...” แก้ไขเป็น “...จึงขอสอบถามที่ประชุมเพื่อเสนอสถานที่สูบบุหรี่...”**

**- หน้าที่ 6 บรรทัดที่ 30 จาก “...มีมติเห็นชอบ...” แก้ไขเป็น “...มีมติเสนอสถานที่สูบบุหรี่...”**

**- หน้าที่ 7 บรรทัดที่ 10 จาก “...ให้ฝ่ายบริหารดำเนินการต่อไป...” แก้ไขเป็น “...ให้ฝ่ายบริหารดำเนินการจัดหาสถานที่สูบบุหรี่ที่เหมะสมต่อไป...”**

**และที่ประชุมมีมติรับรองรายงานการประชุมคณะกรรมการประจำคณะฯ วาระพิเศษ ครั้งที่ 2/2561 โดยมีการแก้ไข ดังนี้**

**- หน้าที่ 1 บรรทัดที่ 32 แก้ไขจาก ผู้ไม่มาประชุมเนื่องจากติดภารติดภารกิจอื่น**

**“2. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์” เป็น ผู้มาประชุม “10. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์” และแก้ไขลำดับสืบเนื่องอื่นให้ถูกต้อง**

**- หน้าที่ 3 บรรทัดที่ 27 จาก “ประธานได้เสนอต่อที่ประชุมว่า...” แก้ไขเป็น “ประธานได้หารือที่ประชุมว่า...”**

**- หน้าที่ 3 บรรทัดที่ 29 จาก “..ได้เกิดมีข้อพิพาท...” แก้ไขเป็น “...ได้เกิดความไม่ชัดเจน...”**

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 เรื่องสืบเนื่องวาระที่ 7.1 หลักเกณฑ์การจัดสรรเงินค่าธรรมเนียมการศึกษาระดับ บัณฑิตศึกษารายหลักสูตร ในคราวประชุมวาระพิเศษ ครั้งที่ 2/2561 เมื่อวันที่ 18 ตุลาคม 2561**

ประธานได้แจ้งที่ประชุมว่า สืบเนื่องวาระที่ 7.1 หลักเกณฑ์การจัดสรรเงินค่าธรรมเนียมการศึกษาระดับบัณฑิตศึกษารายหลักสูตร ในคราวประชุมวาระพิเศษ ครั้งที่ 2/2561 เมื่อวันที่ 18 ตุลาคม 2561 ที่ประชุมมีมติให้ฝ่ายบริหารดำเนินการจัดเตรียมข้อมูลงบประมาณรายรับ-รายจ่าย เพื่อใช้ประกอบการพิจารณาปรับปรุงหลักเกณฑ์การจัดสรรเงินค่าธรรมเนียมการศึกษาระดับบัณฑิตศึกษา รายหลักสูตรในคราวประชุมครั้งต่อไป นั้น ฝ่ายบริหารได้ดำเนินการรวบรวมข้อมูลจำนวนนักศึกษาระดับบัณฑิตศึกษาในปัจจุบัน และระเบียบวิธีในการจัดทำหลักเกณฑ์การจัดสรรเงินค่าธรรมเนียมการศึกษาระดับบัณฑิตศึกษารายหลักสูตร เรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5**.**1** **การขอคืนสภาพนักศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วย นายวิริยะ อันทะคำภู รหัสประจำตัว 563040471-9 และนายวันชนะ บรรจง รหัสประจำตัว 593040805-9 เคยเป็นนักศึกษา คณะวิศวกรรมศาสตร์ สาขาวิชาวิศวกรรมโยธา ได้พ้นสภาพการเป็นนักศึกษา เนื่องจากไม่ชำระค่าธรรมเนียมเพื่อขึ้นหรือต่อทะเบียนภายในเวลาที่มหาวิทยาลัยกำหนด ได้ยื่นคำร้องขอคืนสภาพนักศึกษา ในภาคการศึกษาปลาย ปีการศึกษา 2561 ซึ่งได้ผ่านความเห็นชอบจากคณะกรรมการวิชาการประจำคณะวิศวกรรมศาสตร์ ในคราวประชุมครั้งที่ 32-14/2561 เมื่อวันที่ 18 ตุลาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.2 การเทียบโอนรายวิชาและค่าคะแนน ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับปริญญาตรี คณะวิศวกรรมศาสตร์ ได้ยื่นคำร้องขอเทียบโอนรายวิชา ประจำปีการศึกษา 2561 จำนวน 39 คน ซึ่งได้ผ่านความเห็นชอบจากที่ประชุมคณะกรรมการวิชาการประจำคณะวิศวกรรมศาสตร์ ในคราวประชุม ครั้งที่ 32-14/2561 เมื่อวันที่ 18 ตุลาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.3 นักศึกษามีพฤติกรรมฝ่าฝืนระเบียบว่าด้วยการสอบ**

วาระลับ

**5.4 พนักงานมหาวิทยาลัยขอกำหนดตำแหน่งทางวิชาการ**

ประธานได้เสนอต่อที่ประชุมว่า ด้วยมีพนักงานมหาวิทยาลัย ประเภทวิชาการ ได้แจ้ง ความประสงค์ขอกำหนดตำแหน่งทางวิชาการ จำนวน 2 ราย ดังนี้

1. อาจารย์ฐิติพงศ์ จำรัส ขอกำหนดตำแหน่งทางวิชาการเป็นผู้ช่วยศาสตราจารย์ ในสาขาวิชาวิศวกรรมอุตสาหการ
2. อาจารย์ภูริพงศ์ สุทธิโสภาพันธ์ ขอกำหนดตำแหน่งทางวิชาการเป็นผู้ช่วยศาสตราจารย์ ในสาขาวิชาวิศวกรรมไฟฟ้า

ทั้งนี้ ได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการคณะวิศวกรรมศาสตร์ ในคราวประชุมครั้งที่ 17/2561 เมื่อวันที่ 18 ตุลาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.5 รายชื่อผู้ทรงคุณวุฒิเพื่อพิจารณาตำแหน่งทางวิชาการ**

วาระลับ

**5.6 ราคาค่าบริการ ศูนย์บริการเชิงเทคนิคด้านวิศวกรรม คณะวิศวกรรมศาสตร์**

ประธานได้เสนอต่อที่ประชุมว่า ด้วยมหาวิทยาลัยขอนแก่นได้กำหนดให้มีการจ่ายค่าตอบแทนให้กับผู้ทดสอบวัสดุโดยใช้วิธีจ่ายตรงเข้าบัญชีผู้ทดสอบวัสดุนั้น ศูนย์บริการเชิงเทคนิคด้านวิศวกรรม คณะวิศวกรรมศาสตร์ ซึ่งรับผิดชอบการทดสอบวัสดุของคณะฯ จึงต้องกำหนดราคาค่าบริการ การทดสอบวัสดุของแต่ละสาขา เพื่อให้การจ่ายค่าตอบแทนให้กับผู้ทดสอบวัสดุเป็นไปด้วยความถูกต้อง และมีประสิทธิภาพ โดยจัดทำเป็นประกาศมหาวิทยาลัยต่อไป ทั้งนี้ คณะฯ ได้ดำเนินการขออนุมัติจัดตั้งศูนย์ดังกล่าวข้างต้น ไปยังมหาวิทยาลัยขอนแก่นเรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบโดยมีข้อเสนอแนะให้ระบุรายละเอียดรายการทดสอบเพิ่มเติมในรายการที่มีชื่อรายการหรือลักษณะการทดสอบที่ใกล้เคียงกัน ทั้งนี้ให้ฝ่ายบริหารดำเนินการต่อไป**

**5.7 การไปปฏิบัติงานเพื่อเพิ่มพูนความรู้ทางวิชาการ**

ประธานได้เสนอต่อที่ประชุมว่า ตามที่หน่วยการเจ้าหน้าที่ได้ประชาสัมพันธ์การไปปฏิบัติงานเพื่อเพิ่มพูนความรู้ทางวิชาการ ระยะที่สอง ประจำปีการศึกษา พ.ศ. 2561 มีกำหนด 1 ปี ตั้งแต่วันที่ 7 มกราคม 2562 ถึงวันที่ 6 มกราคม 2563 ให้คณาจารย์ทราบแล้วนั้น บัดนี้ มีผู้แจ้งความประสงค์ ไปปฏิบัติงานเพื่อเพิ่มพูนความรู้ทางวิชาการ ระยะที่สอง จำนวน 1 ราย คือ นางสาวกรชวัล ชายผา พนักงานมหาวิทยาลัย ตำแหน่งผู้ช่วยศาสตราจารย์ สังกัดสาขาวิชาวิศวกรรมคอมพิวเตอร์ ขอไปเพิ่มพูนความรู้ทางวิชาการ เพื่อเขียนและเรียบเรียงตำราประกอบการเรียนการสอนวิชา EN811300 Fundamentals of Computer Programming เรื่องการเขียนโปรแกรมคอมพิวเตอร์ขั้นมูลฐาน ผ่านการทำโปรเจกต์ด้วยภาษาไพธอน

ทั้งนี้ ได้ผ่านความเห็นชอบจากที่ประชุมสาขาวิชาวิศวกรรมคอมพิวเตอร์ ครั้งที่ 3/2561 เมื่อวันที่ 19 กันยายน 2561 และที่ประชุมคณะกรรมการวิชาการได้กลั่นกรองและเห็นชอบ ในคราวประชุม ครั้งที่ 32-14/2561 เมื่อวันที่ 18 ตุลาคม 2561 เรียบร้อยแล้ว จึงเสนอที่ประชุม เพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.8 รับรองผลการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาต้น ปีการศึกษา 2561 จำนวน 1 รายวิชา ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 45-10/2561 เมื่อวันที่ 18 ตุลาคม 2561 เรียบร้อยแล้วดังนี้

* สาขาวิชาวิศวกรรมเครื่องกล จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.9 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา ได้เรียนครบหลักสูตรประจำภาคการศึกษาต้น ปีการศึกษา 2561 จำนวน 5 คน ซึ่งได้ผ่านการตรวจสอบความถูกต้องจากสาขาวิชาที่สังกัดและหน่วยบัณฑิตศึกษาได้นำเสนอคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 45-10/2561 เมื่อวันที่ 18 ตุลาคม 2561 เรียบร้อยแล้ว ดังนี้

หลักสูตรปรัชญาดุษฎีบัณฑิต (ปร.ด.)

- สาขาวิชาวิศวกรรมเครื่องกล แบบ 1.1 จำนวน 1 คน

หลักสูตรวิศวกรรมศาสตรมหาบัณฑิต (วศ.ม.)

- สาขาวิชาวิศวกรรมโยธา แผน ก แบบ ก 2 จำนวน 1 คน

- สาขาวิชาวิศวกรรมเกษตร แผน ก แบบ ก 1 จำนวน 1 คน

- สาขาวิชาวิศวกรรมสิ่งแวดล้อม แผน ก แบบ ก 2 จำนวน 1 คน

- สาขาวิชาวิศวกรรมการจัดการอุตสาหกรรมและโลจิสติกส์ จำนวน 1 คน

แผน ก แบบ ก2 โครงการพิเศษ

 รวมทั้งสิ้นจำนวน 5 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.10 การแต่งตั้งอาจารย์ประจำหลักสูตร และขออนุมัติเปลี่ยนแปลงอาจารย์ผู้รับผิดชอบ หลักสูตร**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ตามที่หลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมเครื่องกล (หลักสูตรปรับปรุง พ.ศ. 2560) ขออนุมัติเปลี่ยนแปลงอาจารย์ผู้รับผิดชอบหลักสูตร และหลักสูตรปรัชญาดุษฎีบัณฑิต และหลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า (หลักสูตรปรับปรุง พ.ศ. 2560) ขอแต่งตั้งอาจารย์ประจำหลักสูตร รวมจำนวนทั้งสิ้น 4 หลักสูตร เพื่อให้เกิดความเหมาะสมตามเกณฑ์มาตรฐานหลักสูตรระดับบัณฑิตศึกษา พ.ศ. 2558 โดยผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 45-10/2561 เมื่อวันที่ 18 ตุลาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบและให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.11 คำของบประมาณรายจ่าย เงินอุดหนุนจากรัฐ ประจำปีงบประมาณ พ.ศ. 2563**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่ฝ่ายแผนยุทธศาสตร์และพัฒนาคุณภาพได้รวบรวมสรุปคำของบประมาณรายจ่ายเงินอุดหนุนจากรัฐ ประจำปีงบประมาณ พ.ศ. 2563 ในส่วนของครุภัณฑ์การศึกษาตามความประสงค์ของแต่ละสาขา รวมจำนวน 35 รายการ เป็นเงินจำนวนทั้งสิ้น 19,097,300 บาท เรียบร้อยแล้ว นั้น เพื่อให้การดำเนินงานจัดส่งคำของบประมาณรายจ่าย เงินอุดหนุนจากรัฐ ประจำปีงบประมาณ พ.ศ. 2563 ดำเนินการจัดส่งได้ทันกำหนด จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบในหลักการ โดยสาขาสามารถเพิ่มเติมรายการครุภัณฑ์ได้ตามความประสงค์ และส่งรายละเอียดให้ฝ่ายแผนยุทธศาสตร์และพัฒนาคุณภาพ ภายในวันจันทร์ที่ 29 ตุลาคม 2561 เพื่อให้คณะกรรมการขับเคลื่อนยุทธศาสตร์ด้านแผนยุทธศาสตร์ และพัฒนาคุณภาพ พิจารณารายการครุภัณฑ์ งบประมาณ และจัดเรียงลำดับความสำคัญ ในวันอังคารที่ 30 ตุลาคม 2561 ก่อนส่งมหาวิทยาลัยขอนแก่น ทั้งนี้ ให้ฝ่ายแผนยุทธศาสตร์และพัฒนาคุณภาพดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ** - ไม่มี –

**เลิกประชุมเวลา** 16.30 **น.**

 **(นายทองปาน สุนทรารักษ์)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุมฯ**